《次韵和刘五秀才重阳不见菊诗》
宋代·华镇

黄花长汎重阳酒，今日重阳花未有。莫伤节物此时非，少陵已未移栽后。

江梅满枝春未来，红药开时春却归。春前春后各自得，化工无私人莫测。

明日篱边金蕊黄，未应埋没随风霜。高堂满汎黄金盏，相陪何用茱萸囊。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。